Diari Oficial de la Generalitat Valenciana


Sumari del DOGV 491, del 22-12-1986 (1986/807818)

ORDRE d'1 de desembre de 1986, de la Conselleria d'Economia i Hisenda, per la qual s'anulla l'Ordre de data 10 de març de 1986, publicada en el Diari Oficial de la Generalitat Valenciana núm. 367, de 23 d'abril de 1986, i per la qual s'acorda l'adquisició per la Generalitat Valenciana, d'un local situat a Alacant, Avda. Oscar Espla, núm. 12, destinat a la creació d'un Centre d'Estimulació Precoç.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   491

Data del DOGV
:   22-12-1986

Secció del DOGV
:   ALTRES DISPOSICIONS

Número del document
:   1986/807818


Data del document
:   01-12-1986

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre d'1 de desembre de 1986, de la Conselleria d'Economia i Hisenda, per la qual s'anul.la l'Ordre de data 10 de març de 1986, publicada en el Diari Oficial de la Generalitat Valenciana núm. 367, de 23 d'abril de 1986, i per la qual s'acorda l'adquisició per la Generalitat Valenciana, d'un local situat a Alacant, av. Oscar Esplà, núm. 12, destinat a la creació d'un Centre d'Estimulació Precoç.  
Com a conseqüència de l'expedient tremés per la Direcció General de Serveis Socials, dependent de la Conselleria de Treball i Seguretat Social, referent a l'adquisició de la resta de l'immoble situat a Alacant, Avda. Oscar Esplà, núm. 12 i com que l'esmentada adquisició és un annex a l'ordre que es publicava en el Diari Oficial de la Generalitat Valenciana núm. 367, de data 23 d'abril de 1986, l'esmentada Ordre queda anul·lada.   
La Direcció General de Serveis Socials té establert, dins les prioritats de creació de serveis dedicats a disminuïts psíquics, un centre d'estimulació precoç, amb el fi de donar-hi un tractament adequat, en funció del seu trastorn i com més aviat millor, la qual cosa possibilita enormement la seua integració.   
Els locals per a la ubicació d'un centre dedicat al tractament indicat en règim ambulatori ha de reunir especials característiques que permeten d'adaptar-lo per a la distribució en diverses sales de logopèdia, psicomotricitat, etc., despatxos d'atenció individualitzada i administratius, així com lavabos i banys assistits. Pel que fa a la seua situació, ha de ser un lloc cèntric de la ciutat, pròxim a un centre mèdic important i preferiblement en planta baixa i, en tot cas, lliure de barreres arquitectòniques.   
Totes aquestes peculiaritats les reuneix el local situat a Alacant, Avda. Oscar Esplà, núm. 12, per la qual cosa es fa aconsellable i indispensable la seua compra.   
En atenció d'aquests motius, d'acord amb el que disposa l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, i amb valoració tècnica prèvia i oportuna i els informes del Servei de Patrimoni i de la Intervenció General.   
ORDENE   
Article 1r.   
S'acorda l?anul·lació de l'Ordre de data 10 de març de 1986, publicada en el Diari Oficial de la Generalitat Valenciana núm. 367, de 23 d'abril, com a conseqüència del nou expedient tramés per la Direcció General de Serveis Socials.   
Article 2n.   
S'acorda l'adquisició mitjançant contractació directa a títol onerós i en virtut de compra- venda, de l'immoble següent:   
Local per a despatx o oficines, de l'entreplanta, número dotze, de l'edifici situat en l'Avinguda d'Oscar Esplà, amb façanes també als carrers de Carlet i d'Isabel la Catòlica, sense número de policia, d'aquesta ciutat. Té tres-cents vint-i-vuit metres vuitanta-vuit decímetres quadrats construïts, que constitueixen una sola dependència. Envolta el vestíbul, escala i ascensor del número vuit, i confronta: front, zona de passos per on té l'entrada; dreta entrant, carrer d'Isabel la Catòlica; esquerra, amb zona enjardinada i part alta del saló d'actes de la planta baixa; fons, amb una petita extensió de zona enjardinada, i la resta amb edifici número nou del mateix carrer d'Isabel la Catòlica, de comunitat de propietaris.   
Aquest immoble és propietat actualment de la Caixa d'Estalvis Provincial d'Alacant. Figura inscrit en el Registre de la Propietat d'Alacant número dos, llibre 419, foli 106, finca 30.914, inscripció 1ª.   
Article 3r.   
L'esmentat immoble, per la seua procedència, quant a càrregues no té més que determinada servitud recíproca de pas, desguassos, muntants, ventilació, eixides d'emergència i qualsevol altra que passe o efecte l'edifici descrit.   
La compra que necessàriament es formalitzarà en escriptura pública, es realitzarà per un preu de catorze milions quaranta-dues mil pessetes (76.986.578 Pta.).   
Les despeses i els impostos que en deriven, s'abonaran per les parts, segons la Llei.   
Article 4t.   
El servei de Patrimoni de la Tresoreria General realitzarà els tràmits necessaris per a fer efectiu el que disposa aquesta Ordre.   
València, 1 de desembre de 1986.   
El Conseller d'Economia i Hisenda,  
ANTONI BIRLANGA I CASANOVA